CELEX: 
Language: fi
Date: 2018-05-07 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston direktiivin (EU) 2015/849 täydentämisestä teknisillä sääntelystandardeilla sähköisen rahan liikkeeseenlaskijoiden ja maksupalveluntarjoajien keskitettyjen yhteyspisteiden nimeämisperusteista ja säännöillä keskitettyjen yhteyspisteiden tehtävistä

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Maksupalveluntarjoajilla ja sähköisen rahan liikkeeseenlaskijoilla, joiden kotipaikka on jäsenvaltiossa, voi olla toimipaikkoja muissa, vastaanottavissa jäsenvaltioissa. Tällaisten toimipaikkojen on noudatettava sijaintijäsenvaltionsa järjestelmää rahanpesun ja terrorismin rahoituksen torjumiseksi, vaikka ne eivät itse olisi ilmoitusvelvollisia.
            
            
               Helpottaakseen rahanpesun ja terrorismin rahoituksen torjuntaan liittyvää valvontaa monet jäsenvaltiot edellyttävät maksupalveluntarjoajilta ja sähköisen rahan liikkeeseenlaskijoilta keskitetyn yhteyspisteen nimeämistä. Keskitetty yhteyspiste toimii maksupalveluntarjoajan tai sähköisen rahan liikkeeseenlaskijan ja vastaanottavan jäsenvaltion toimivaltaisen viranomaisen välisenä yhteyspisteenä. Koska keskitettyjä yhteyspisteitä koskevaa yhteistä eurooppalaista lähestymistapaa ei ole, vaarana on, että eri maiden sääntelyeroja käytetään hyväksi, mikä uhkaa heikentää rahanpesun ja terrorismin rahoituksen eurooppalaisia torjuntamekanismeja. Vaarana on myös, että oikeudellinen epävarmuus luo kohtuuttomia esteitä maksupalveluntarjoajille ja sähköisen rahan liikkeeseenlaskijoille, jotka haluavat tarjota palvelujaan rajojen yli.
            
            
               Rahoitusjärjestelmän käytön estämisestä rahanpesuun tai terrorismin rahoitukseen annetulla direktiivillä (EU) 2015/849 pyritään muun muassa siihen, että unionin lainsäädäntö vastaisi rahanpesun sekä terrorismin ja joukkotuhoaseiden leviämisen rahoittamisen torjuntaa koskevia kansainvälisiä normeja.
            
            
               Direktiivin (EU) 2015/849 45 artiklan 10 kohdassa edellytetään, että Euroopan valvontaviranomaiset laativat teknisen sääntelystandardin perusteista, joita jäsenvaltioiden olisi käytettävä päättäessään, olisiko ulkomaisten laitosten, joilla on niiden alueella muu kuin sivuliikkeenä toimiva toimipaikka, nimettävä keskitetty yhteyspiste ja mitkä tällaisen yhteyspisteen tehtävät olisivat. Euroopan valvontaviranomaisten oli määrä toimittaa teknisten sääntelystandardien luonnokset komissiolle viimeistään 26. kesäkuuta 2017, jotta komissio voi hyväksyä ne delegoidulla säädöksellä asetusten (EU) N:o 1093/2010
                  1
               , (EU) N:o 1094/2010
                  2
                ja (EU) N:o 1095/2010
                  3
                mukaisesti.
            
            
               Komission edellytetään päättävän asetuksen (EU) N:o 1095/2010 10 artiklan 1 kohdan mukaisesti kolmen kuukauden kuluessa standardiluonnosten vastaanottamisesta, hyväksyykö se toimitetut luonnokset. Komissio on päättänyt hyväksyä toimitetun teknisen sääntelystandardin luonnoksen ja antaa sen delegoidun asetuksen muodossa.
            
            
               Tällä delegoidulla asetuksella
            
            
            
               •
                     luodaan oikeusvarmuus perusteista, joita jäsenvaltiot käyttävät määrittäessään, onko nimettävä keskitetty yhteyspiste ja
            
            
               •
                     annetaan selkeät säännökset tehtävistä, joita keskitetyllä yhteyspisteellä on oltava, jotta se voi täyttää velvoitteensa.
            
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Euroopan valvontaviranomaiset toteuttivat julkisen kuulemisen teknisen sääntelystandardin luonnoksesta vuoden 2017 helmikuun ja toukokuun välisenä aikana.
            
            
               Yhteenveto julkisen kuulemisen kysymyksistä ja niihin saaduista vastauksista, tiivistelmä tärkeimmistä julkisen kuulemisen aikana esitetyistä näkökohdista ja kommenteista, Euroopan valvontaviranomaisten näihin kommentteihin esittämät huomautukset sekä tiedot kommenttien pohjalta toteutetuista toimista ovat julkisesti saatavilla Euroopan pankkiviranomaisen verkkosivustolla osoitteessa 
               
                  https://www.eba.europa.eu/regulation-and-policy/anti-money-laundering-and-e-money/rts-on-ccp-to-strengthen-fight-against-financial-crime
               
               .
            
            
               Teknistä sääntelystandardia laadittaessa on lisäksi kuultu suoraan EPV:n pankkialan osallisryhmää. 
            
            
               Ennen teknisen sääntelystandardin laatimista on tehty vaikutustenarviointi. Siinä tarkasteltiin eri toimintavaihtoehtojen etuja ja haittoja ja arvioitiin vaikutuksia, joita parhaina pidetyillä vaihtoehdoilla olisi maksupalveluntarjoajien, sähköisen rahan liikkeeseenlaskijoiden ja toimivaltaisten viranomaisten kannalta. Vaikutustenarvioinnin tulokset ovat julkisesti saatavilla osoitteessa 
               
                  https://www.eba.europa.eu/-/esas-publish-central-contact-point-standards-in-fight-against-financial-crime
               
               .
            
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
         
         
            
               Tässä delegoidussa asetuksessa vahvistetaan perusteet, jotka on otettava huomioon, kun päätetään nimetä keskitetty yhteyspiste, ja säädetään tehtävistä, jotka sille voidaan antaa.
            
            
               Perusteiden osalta säädetään kaksijakoisesta toimintamallista, jota noudattaen päätetään, onko keskistetyn yhteyspisteen nimeäminen asianmukaista.
            
            
               Vastaanottavat jäsenvaltiot voivat vaatia laitoksia, joiden kotipaikka on toisessa jäsenvaltiossa, nimeämään keskitetyn yhteyspisteen, jos seuraavat määrälliset perusteet täyttyvät:
            
            
               a)
                     laitoksella on vastaanottavan jäsenvaltion alueella muita toimipaikkoja kuin sivuliikkeitä vähintään kymmenen tai
            
            
               b)
                     tällaisten toimipaikkojen luovuttaman ja lunastaman sähköisen rahan määrän tai niiden toteuttamien maksutapahtumien arvon odotetaan ylittävän 3 miljoonaa euroa tilivuotta kohti tai se on ylittänyt 3 miljoonaa euroa edellisen tilivuoden aikana tai
            
            
               c)
                     tietoja, joiden perusteella a tai b alakohdassa mainittujen perusteiden täyttymistä voidaan arvioida, ei ole asetettu vastaanottavan jäsenvaltion toimivaltaisen viranomaisen saataville tämän pyynnöstä kohtuullisessa ajassa.
            
            
               Vastaanottavat jäsenvaltiot voivat lisäksi vaatia laitoksia, joiden kotipaikka on toisessa jäsenvaltiossa, nimeämään keskitetyn yhteyspisteen, jos näiden laitosten toimipaikkojen, jotka eivät ole sivuliikkeitä, toimintaan liittyvä rahanpesun tai terrorismin rahoittamisen riski on sellainen, että keskitetyn yhteyspisteen nimeäminen on oikeasuhteista, vaikka a, b tai c alakohdan perusteet eivät täyty.
            
            
               Tarkoituksena on luoda kaikkialla EU:ssa oikeusvarmuus keskitettyä yhteyspistettä koskevista säännöksistä ja varmistaa niiden yhdenmukainen tulkinta. Samalla jäsenvaltioille annetaan mahdollisuus vaatia keskistettyä yhteyspistettä, jos se on tarpeen ulkomaisten laitosten jäsenvaltion alueella olevien toimipaikkojen toimintaan liittyvien rahanpesun ja terrorismin rahoituksen riskien näkökulmasta ja oikeassa suhteessa niihin.
            
            
               Direktiivin (EU) 2015/849 45 artiklan 9 kohdassa säädetään selvästi kahdesta päätehtävästä, jotka keskistetylle yhteyspisteelle voidaan antaa:
            
            
               a)
                     sen varmistaminen nimeävän laitoksen puolesta, että rahanpesun ja terrorismin rahoituksen torjuntaa koskevia vastaanottavan jäsenvaltion vaatimuksia noudatetaan, ja
            
            
               b)
                     vastaanottavan jäsenvaltion toimivaltaisten viranomaisten suorittaman valvonnan helpottaminen. Tähän kuuluu asiakirjojen ja tietojen antaminen vastaanottavan jäsenvaltion toimivaltaisille viranomaisille näiden pyynnöstä.
            
            
               Keskitettyjen yhteyspisteiden on siksi vähintäänkin tiedotettava nimeävälle laitokselle säännöistä, joita rahanpesun ja terrorismin rahoituksen torjuntaan sovelletaan, ja siitä, kuinka ne saattavat vaikuttaa rahanpesun ja terrorismin rahoituksen torjuntaa koskeviin laitoksen toimintaperiaatteisiin ja menettelyihin, ja valvottava, että toimipaikat, jotka eivät ole sivuliikkeitä, noudattavat sovellettavia rahanpesun ja terrorismin rahoituksen torjuntaa koskevia sääntöjä, ja toteutettava tarvittaessa korjaavia toimia.
            
            
               Tässä yhteydessä keskitettyjen yhteyspisteiden on vähintäänkin voitava saada käyttöönsä toimipaikkojen, jotka eivät ole sivuliikkeitä, hallussa olevia tietoja, edustettava nimeävää laitosta yhteydenpidossa jäsenvaltion toimivaltaisten viranomaisten ja rahanpesun selvittelykeskuksen kanssa ja tarvittaessa helpotettava toimipaikoissa paikalla tehtäviä tarkastuksia. Vaikka sitä ei erikseen vaaditakaan, tämä merkitsee sitä, että keskitetyllä yhteyspisteellä olisi oltava riittävät tekniset tiedot sovellettavista rahanpesun ja terrorismin rahoituksen torjuntaa koskevista vaatimuksista sekä riittävät henkilö- ja taloudelliset resurssit, jotta se voi hoitaa tehtävänsä.
            
            
               Jäsenvaltiot voivat myös päättää rahanpesun ja terrorismin rahoituksen riskiä koskevan arvionsa perusteella, että keskitetyn yhteyspisteen on varmistaessaan, että paikallisia rahanpesun ja terrorismin rahoituksen torjuntaan liittyviä velvoitteita noudatetaan, hoidettava tiettyjä lisätehtäviä. Jäsenvaltioiden saattaa olla tarpeen vaatia esimerkiksi, että keskitetty yhteyspiste toimittaa epäilyttäviä liiketoimia koskevat ilmoitukset vastaanottavan jäsenvaltion rahanpesun selvittelykeskukselle.
            
            
               Lisäksi direktiivin (EU) 2015/849 48 artiklan 4 kohdassa tehdään selväksi, että vastaanottavan jäsenvaltion toimivaltaisten viranomaisten on valvottava ulkomaisia maksupalveluntarjoajia ja sähköisen rahan liikkeeseenlaskijoita, joilla on niiden alueella toimipaikkoja, jotka eivät ole sivuliikkeitä, jotta voidaan varmistaa, että ne noudattavat rahanpesun ja terrorismin rahoituksen torjuntaan liittyviä velvoitteita. Tähän voi kuulua väliaikaisten toimenpiteiden toteuttaminen kyseisten toimipaikkojen vakaviin laiminlyönteihin puuttumiseksi, jos laiminlyönnit ovat luonteeltaan sellaisia, että välittömien korjaavien toimenpiteiden toteuttaminen on välttämätöntä.
            
            
               Vastaanottavan jäsenvaltion toimivaltaisten viranomaisten valtuudet määrätä laitosten alueellaan olevien toimipaikkojen laiminlyönneistä seuraamuksia eivät kuulu direktiivin (EU) 2015/849 45 artiklan 10 kohdan soveltamisalaan.
               
            
               KOMISSION DELEGOITU ASETUS (EU) …/…,
            
            
               annettu 7.5.2018,
            
            
               Euroopan parlamentin ja neuvoston direktiivin (EU) 2015/849 täydentämisestä teknisillä sääntelystandardeilla sähköisen rahan liikkeeseenlaskijoiden ja maksupalveluntarjoajien keskitettyjen yhteyspisteiden nimeämisperusteista ja säännöillä keskitettyjen yhteyspisteiden tehtävistä
            
            
               (ETA: n kannalta merkityksellinen teksti)
            
         
         
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon rahoitusjärjestelmän käytön estämisestä rahanpesuun tai terrorismin rahoitukseen, Euroopan parlamentin ja neuvoston asetuksen (EU) N:o 648/2012 muuttamisesta sekä Euroopan parlamentin ja neuvoston direktiivin 2005/60/EY ja komission direktiivin 2006/70/EY kumoamisesta 20 päivänä toukokuuta 2015 annetun Euroopan parlamentin ja neuvoston direktiivin (EU) 2015/849
                  4
                ja erityisesti sen 45 artiklan 11 kohdan,
            
            
               sekä katsoo seuraavaa:
            
            
               (1)Sähköisen rahan liikkeeseenlaskijat ja maksupalveluntarjoajat saavat nimetä keskitettyjä yhteyspisteitä varmistamaan puolestaan, että rahanpesun ja terrorismin rahoituksen torjuntaa koskevia sääntöjä noudatetaan, ja helpottamaan toimivaltaisten viranomaisten harjoittamaa valvontaa. Jäsenvaltiot saavat vaatia keskitetyn yhteyspisteen nimeämistä siinä tapauksessa, että maksupalveluntarjoajat tai sähköisen rahan liikkeeseenlaskijat tarjoavat niiden alueella palveluja toimipaikoissa, jotka eivät ole sivuliikkeitä, mutta eivät siinä tapauksessa, että ne tarjoavat palveluja ilman toimipaikkaa.
            
            
               (2)Keskitetyn yhteyspisteen nimeäminen sen varmistamiseksi, että rahanpesun ja terrorismin rahoituksen torjuntaa koskevia sääntöjä noudatetaan, vaikuttaa perustellulta silloin, kun toiminta, jota maksupalveluntarjoajat tai sähköisen rahan liikkeeseenlaskijat harjoittavat toimipaikoissa, jotka eivät ole sivuliikkeitä, täyttää tai ylittää tietyt kynnysarvot. Nämä kynnysarvot olisi asetettava tasolle, joka on oikeassa suhteessa direktiivin (EU) 2015/849 tavoitteeseen helpottaa valvontaa, jota toimivaltaiset viranomaiset kohdistavat nimeävän laitoksen puolesta siihen, noudattavatko tällaiset toimipaikat paikallisia rahanpesun ja terrorismin rahoituksen torjuntaa koskevia velvoitteita, ja samalla olisi huolehdittava, että maksupalveluntarjoajiin ja sähköisen rahan liikkeeseenlaskijoihin ei kohdistu tarpeetonta sääntelytaakkaa.
            
            
               (3) Keskitetyn yhteyspisteen nimeämisvaatimus vaikuttaa perustellulta myös silloin, kun jäsenvaltio katsoo, että tällaisten toimipaikkojen toimintaan liittyvä rahanpesun ja terrorismin rahoituksen riski on kohonnut, mikä on osoitettu esimerkiksi arvioimalla tiettyihin maksupalveluntarjoajien tai sähköisen rahan liikkeeseenlaskijoiden ryhmiin liittyvä rahanpesun ja terrorismin rahoituksen riski. Jäsenvaltioilta ei pitäisi edellyttää riskiarvion tekemistä yksittäisistä laitoksista tätä tarkoitusta varten.
            
            
               (4)Poikkeustapauksissa, joissa jäsenvaltioilla on perusteltua syytä uskoa, että yksittäiseen maksupalveluntarjoajaan tai sähköisen rahan liikkeeseenlaskijaan, jolla on toimipaikkoja niiden alueella, liittyy suuri rahanpesun ja terrorismin rahoituksen riski, niiden olisi kuitenkin voitava vaatia, että liikkeeseenlaskija tai palveluntarjoaja nimeää keskitetyn yhteyspisteen, vaikka se ei täytä tässä asetuksessa säädettyjä kynnysarvoja tai kuulu mihinkään sellaisten laitosten ryhmään, joita jäsenvaltion tekemän, rahanpesun ja terrorismin rahoituksen riskiä koskevan arvioinnin perusteella vaaditaan nimeämään keskitetty yhteyspiste.
            
            
               (5)Jos keskitetty yhteyspiste on nimetty, sen olisi varmistettava nimeävän sähköisen rahan liikkeeseenlaskijan tai maksupalveluntarjoajan puolesta, että tämän toimipaikat noudattavat sovellettavia rahanpesun ja terrorismin rahoituksen torjuntaa koskevia sääntöjä. Keskitetyllä yhteyspisteellä olisi tätä varten oltava vankka ymmärrys sovellettavista rahanpesun ja terrorismin rahoituksen torjuntaa koskevista vaatimuksista, ja sen olisi helpotettava rahanpesun ja terrorismin rahoituksen torjuntaa koskevien toimintaperiaatteiden ja menettelyjen kehittämistä ja täytäntöönpanoa.
            
            
               (6)Keskitetyllä yhteyspisteellä olisi muun muassa oltava keskeinen koordinointirooli nimeävän sähköisen rahan liikkeeseenlaskijan tai maksupalveluntarjoajan ja tämän toimipaikkojen välillä ja sähköisen rahan liikkeeseenlaskijan tai maksupalveluntarjoajan ja sen jäsenvaltion toimivaltaisten viranomaisten välillä, jossa toimipaikat ovat, niiden valvonnan helpottamiseksi.
            
            
               (7)Jäsenvaltioilla olisi oltava oikeus päättää alueelleen muussa muodossa kuin sivuliikkeenä sijoittautuneiden sähköisen rahan liikkeeseenlaskijoiden ja maksupalveluntarjoajien toimintaan liittyvistä rahanpesun ja terrorismin rahoituksen riskeistä tekemänsä kokonaisarvion perusteella, että keskitettyjen yhteyspisteiden on hoidettava tiettyjä lisätehtäviä osana velvollisuuttaan varmistaa, että paikallisia rahanpesun ja terrorismin rahoituksen torjuntaan liittyviä velvoitteita noudatetaan. Erityisesti jäsenvaltioiden voisi olla aiheellista vaatia, että keskitetyt yhteyspisteet toimittavat ilmoitukset epäilyttävistä liiketoimista nimeävän sähköisen rahan liikkeeseenlaskijan tai maksupalveluntarjoajan puolesta sen vastaanottavan jäsenvaltion rahanpesun selvittelykeskukselle, jonka alueelle ilmoitusvelvollinen on sijoittautunut.
            
            
               (8)Kukin jäsenvaltio saisi päättää, onko keskitettyjen yhteyspisteiden oltava muodoltaan tietynlaisia. Jos muoto on ennalta määrätty, jäsenvaltioiden olisi varmistettava, että vaatimukset ovat oikeasuhteisia eivätkä mene pidemmälle kuin on tarpeen, jotta tavoitteena oleva rahanpesun ja terrorismin rahoituksen torjuntaa koskevien sääntöjen noudattaminen ja valvonnan helpottaminen voidaan saavuttaa.
            
            
               (9)Tämä asetus perustuu Euroopan valvontaviranomaisten (Euroopan pankkiviranomainen, Euroopan vakuutus- ja lisäeläkeviranomainen ja Euroopan arvopaperimarkkinaviranomainen) komissiolle toimittamaan teknisten sääntelystandardien luonnokseen.
            
            
               (10)Euroopan valvontaviranomaiset ovat järjestäneet avoimia julkisia kuulemisia teknisten sääntelystandardien luonnoksesta, johon tämä asetus perustuu, analysoineet siihen mahdollisesti liittyviä kuluja ja hyötyjä sekä pyytäneet lausunnon Euroopan parlamentin ja neuvoston asetuksen (EU) N:o 1093/2010
                  5
               , Euroopan parlamentin ja neuvoston asetuksen (EU) N:o 1094/2010
                  6
                ja Euroopan parlamentin ja neuvoston asetuksen (EU) N:o 1095/2010
                  7
                37 artiklan mukaisesti perustetuilta pankkialan osallisryhmiltä,
            
            
               ON HYVÄKSYNYT TÄMÄN ASETUKSEN:
            
            
               1 artikla 
            
            
               Kohde ja soveltamisala
            
            
            
               Tässä asetuksessa vahvistetaan:
            
            
         
         
            
               a)perusteet, joilla määritetään olosuhteet, joissa direktiivin (EU) 2015/849 45 9 kohdan mukaisen keskitetyn yhteyspisteen perustaminen on asianmukaista;
            
            
               b)säännöt, jotka koskevat keskitettyjen yhteyspisteiden tehtäviä.
            
            
            
               2 artikla 
            
            
               Määritelmät
            
            
               Tässä asetuksessa tarkoitetaan
            
            
            
               1)’toimivaltaisella viranomaisella’ jäsenvaltion viranomaista, jolla on toimivalta varmistaa, että sellaiset sähköisen rahan liikkeeseenlaskijat ja maksupalveluntarjoajat, jotka ovat sijoittautuneet niiden alueelle muussa muodossa kuin sivuliikkeenä ja joiden kotipaikka sijaitsee toisessa jäsenvaltiossa, noudattavat direktiivin (EU) 2015/849 säännöksiä, sellaisina kuin ne ovat saatettuina osaksi kansallista lainsäädäntöä;
            
            
               2)’vastaanottavalla jäsenvaltiolla’ jäsenvaltiota, jonka alueelle sellaiset sähköisen rahan liikkeeseenlaskijat ja maksupalveluntarjoajat, joiden kotipaikka sijaitsee toisessa jäsenvaltiossa, ovat sijoittautuneet muussa muodossa kuin sivuliikkeenä; 
            
            
               3)’sähköisen rahan liikkeeseenlaskijoilla ja maksupalveluntarjoajilla’ Euroopan parlamentin ja neuvoston direktiivin 2009/110/EY
                  8
                2 artiklan 3 kohdassa määriteltyjä sähköisen rahan liikkeeseenlaskijoita ja Euroopan parlamentin ja neuvoston direktiivin 2007/64/EY
                  9
                4 artiklan 9 kohdassa määriteltyjä maksupalveluntarjoajia.
            
            
            
               3 artikla 
            
            
               Keskitetyn yhteyspisteen nimeämisperusteet
            
            
            
               1.Vastaanottavat jäsenvaltiot voivat vaatia, että sähköisen rahan liikkeeseenlaskijat ja maksupalveluntarjoajat, jotka ovat sijoittautuneet niiden alueelle muussa muodossa kuin sivuliikkeenä ja joiden kotipaikka sijaitsee toisessa jäsenvaltiossa, nimeävät keskitetyn yhteyspisteen, jos jokin seuraavista perusteista täyttyy:
            
            
               a)tällaisten toimipaikkojen lukumäärä on vähintään kymmenen; 
            
            
               b)tällaisten toimipaikkojen luovuttaman ja lunastaman sähköisen rahan määrän tai niiden toteuttamien maksutapahtumien kumulatiivisen arvon odotetaan ylittävän 3 miljoonaa euroa tilivuotta kohti tai se on ylittänyt 3 miljoonaa euroa edellisen tilivuoden aikana; 
            
            
               c)tietoja, jotka tarvitaan, jotta voidaan arvioida, täyttyvätkö a tai b alakohdassa asetetut perusteet, ei ole asetettu vastaanottavan jäsenvaltion toimivaltaisen viranomaisen saataville tämän pyynnöstä kohtuullisessa ajassa.
            
            
            
               2.Vastaanottavat jäsenvaltiot voivat vaatia, että tiettyyn ryhmään kuuluvat sähköisen rahan liikkeeseenlaskijat ja maksupalveluntarjoajat, jotka ovat sijoittautuneet niiden alueelle muussa muodossa kuin sivuliikkeenä ja joiden kotipaikka sijaitsee toisessa jäsenvaltiossa, nimeävät keskitetyn yhteyspisteen, jos tämä vaatimus on oikeassa suhteessa siihen, kuinka suuri rahanpesun ja terrorismin rahoituksen riski näiden toimipaikkojen toimintaan liittyy, rajoittamatta kuitenkaan 1 kohdassa säädettyjen perusteiden soveltamista.
            
         
         
            
            
               3.Vastaanottavien jäsenvaltioiden on perustettava arvionsa siitä, kuinka suuri rahanpesun ja terrorismin rahoituksen riski tällaisten toimipaikkojen toimintaan liittyy, direktiivin (EU) 2015/849 6 artiklan 1 kohdan ja 7 artiklan 1 kohdan nojalla tehtyjen riskiarvioiden havaintoihin ja muihin saatavillaan oleviin uskottaviin ja luotettaviin lähteisiin. Vastaanottavan jäsenvaltion on otettava arvioinnin yhteydessä huomioon ainakin seuraavat seikat:
            
            
               a)rahanpesun ja terrorismin rahoituksen riski, joka liittyy tarjottaviin tuote- ja palvelutyyppeihin ja käytettäviin jakelukanaviin;
            
            
               b)rahanpesun ja terrorismin rahoituksen riski, joka liittyy asiakastyyppeihin;
            
            
               c)rahanpesun ja terrorismin rahoituksen riski, joka liittyy siihen, että yksittäiset liiketoimet ovat yleisempiä kuin liikesuhteet; 
            
            
               d)rahanpesun ja terrorismin rahoituksen riski, joka liittyy maihin ja maantieteellisiin alueisiin, joilla palveluja tarjotaan.
            
            
            
               3.Jos vastaanottavalla jäsenvaltiolla on perusteltua syytä uskoa, että sellaisen sen alueelle muussa muodossa kuin sivuliikkeenä sijoittautuneen sähköisen rahan liikkeeseenlaskijan tai maksupalveluntarjoajan, jonka kotipaikka sijaitsee toisessa jäsenvaltiossa, toimipaikkojen toimintaan liittyy suuri rahanpesun ja terrorismin rahoituksen riski, se voi poikkeustapauksissa valtuuttaa toimivaltaisen viranomaisensa vaatimaan, että kyseinen sähköisen rahan liikkeeseenlaskija tai maksupalveluntarjoaja nimeää keskitetyn yhteyspisteen, rajoittamatta kuitenkaan 1 ja 2 kohdassa säädettyjen perusteiden soveltamista.
            
            
            
               4 artikla 
            
            
               Rahanpesun ja terrorismin rahoituksen torjuntaa koskevien sääntöjen noudattaminen
            
            
               Keskitetyn yhteyspisteen on varmistettava, että direktiivin (EU) 2015/849 45 artiklan 9 kohdassa tarkoitetut toimipaikat noudattavat vastaanottavan jäsenvaltion sääntöjä rahanpesun ja terrorismin rahoituksen torjunnasta. Keskitetyn yhteyspisteen on tätä varten:
            
            
            
               a)helpotettava direktiivin (EU) 2015/849 8 artiklan 3 ja 4 kohdassa tarkoitettujen rahanpesun ja terrorismin rahoituksen torjuntaa koskevien toimintaperiaatteiden ja menettelytapojen kehittämistä ja täytäntöönpanoa tiedottamalla nimeävälle sähköisen rahan liikkeeseenlaskijalle tai maksupalveluntarjoajalle rahanpesun ja terrorismin rahoituksen torjuntaa koskevista vaatimuksista, joita vastaanottavassa jäsenvaltiossa sovelletaan;
            
            
               b)valvottava nimeävän sähköisen rahan liikkeeseenlaskijan tai maksupalveluntarjoajan puolesta, noudattavatko kyseiset toimipaikat vastaanottavassa jäsenvaltiossa sovellettavia rahanpesun ja terrorismin rahoituksen torjuntaa koskevia vaatimuksia ja niitä direktiivin (EU) 2015/849 8 artiklan 3 ja 4 kohdassa tarkoitettuja toimintaperiaatteita, valvontatoimenpiteitä ja menettelytapoja, joita nimeävä sähköisen rahan liikkeeseenlaskija tai maksupalvelutarjoaja on ottanut käyttöön;
            
            
               c)ilmoitettava nimeävän sähköisen rahan liikkeeseenlaskijan tai maksupalveluntarjoajan päätoimipaikkaan kyseisissä toimipaikoissa havaituista sääntöjen rikkomisista tai ongelmista sääntöjen noudattamisessa, mukaan lukien tiedot, jotka voivat vaikuttaa toimipaikan kykyyn noudattaa nimeävän sähköisen rahan liikkeeseenlaskijan tai maksupalveluntarjoajan käyttöön ottamia rahanpesun ja terrorismin rahoituksen torjuntaa koskevia toimintaperiaatteita ja menettelytapoja tai jotka voivat muutoin vaikuttaa nimeävän sähköisen rahan liikkeeseenlaskija tai maksupalveluntarjoajan riskiarvioon;
            
            
               d)varmistettava nimeävän sähköisen rahan liikkeeseenlaskijan tai maksupalveluntarjoajan puolesta korjaavien toimien toteuttaminen tapauksissa, joissa kyseiset toimipaikat eivät noudata sovellettavia rahanpesun ja terrorismin rahoituksen torjuntaa koskevia sääntöjä tai joissa on vaarana, etteivät ne noudata näitä sääntöjä;
            
            
               e)varmistettava nimeävän sähköisen rahan liikkeeseenlaskijan tai maksupalveluntarjoajan puolesta, että kyseiset toimipaikat ja niiden henkilöstö osallistuvat direktiivin (EU) 2015/849 46 artiklan 1 kohdassa tarkoitettuihin koulutusohjelmiin; 
            
            
               f)edustettava nimeävää sähköisen rahan liikkeeseenlaskijaa tai maksupalveluntarjoajaa sen yhteydenpidossa vastaanottavan jäsenvaltion toimivaltaisten viranomaisten ja rahanpesun selvittelykeskuksen kanssa.
            
            
         
         
            
               5 artikla
            
            
               Vastaanottavan jäsenvaltion toimivaltaisten viranomaisten suorittaman valvonnan helpottaminen
            
            
            
               Keskitetyn yhteyspisteen on helpotettava valvontaa, jota vastaanottavan jäsenvaltion toimivaltaiset viranomaiset kohdistavat direktiivin (EU) 2015/849 45 artiklan 9 kohdassa tarkoitettuihin toimipaikkoihin. Keskitetyn yhteyspisteen on nimeävän sähköisen rahan liikkeeseenlaskijan tai maksupalveluntarjoajan puolesta tätä varten:
            
            
            
               a)edustettava sähköisen rahan liikkeeseenlaskijaa tai maksupalveluntarjoajaa sen yhteydenpidossa toimivaltaisten viranomaisten kanssa;
            
            
               b)saatava käyttöönsä kyseisten toimipaikkojen hallussa olevia tietoja;
            
            
               c)vastattava kyseisten toimipaikkojen toimintaan liittyviin toimivaltaisten viranomaisten pyyntöihin, annettava nimeävän sähköisen rahan liikkeeseenlaskijan tai maksupalveluntarjoajan ja kyseisten toimipaikkojen hallussa olevat merkitykselliset tiedot toimivaltaisille viranomaisille ja tarvittaessa raportoitava säännöllisesti;
            
            
               d)helpotettava paikalla tehtäviä toimipaikkojen tarkastuksia, jos toimivaltaiset viranomaiset tätä edellyttävät.
            
            
            
               6 artikla 
            
            
               Keskitetyn yhteyspisteen lisätehtävät
            
            
            
               1.Vastaanottavat jäsenvaltiot voivat vaatia, että keskitetyt yhteyspisteet hoitavat 4 ja 5 artiklassa esitettyjen tehtävien lisäksi nimeävän sähköisen rahan liikkeeseenlaskijan tai maksupalveluntarjoajan puolesta yhden tai useamman seuraavista tehtävistä:
            
            
            
               a)direktiivin (EU) 2015/849 33 artiklan 1 kohdassa tarkoitettu ilmoitusten tekeminen, sellaisena kuin se on saatettu osaksi vastaanottavan jäsenvaltion kansallista lainsäädäntöä;
            
            
               b)direktiivin (EU) 2015/849 45 artiklan 9 kohdassa tarkoitettujen toimipaikkojen toimintaan liittyviin rahanpesun selvittelykeskuksen pyyntöihin vastaaminen ja tällaisiin toimipaikkoihin liittyvien merkityksellisten tietojen antaminen rahanpesun selvittelykeskukselle;
            
            
               c)tarvittaessa liiketoimien tarkastaminen epäilyttävien liiketoimien havaitsemiseksi ottaen huomioon sähköisen rahan liikkeeseenlaskijan tai maksupalveluntarjoajan toiminnan suuruusluokan ja monimuotoisuuden vastaanottavassa jäsenvaltiossa.
            
            
            
               2.Vastaanottavat jäsenvaltiot voivat vaatia, että keskitetyt yhteyspisteet hoitavat yhden tai useamman 1 kohdassa tarkoitetuista lisätehtävistä, jos nämä tehtävät ovat oikeassa suhteessa siihen, kuinka suuri rahanpesun ja terrorismin rahoituksen riski sellaisten maksupalveluntarjoajien ja sähköisen rahan liikkeeseenlaskijoiden toimintaan liittyy, joilla on niiden alueella toimipaikkoja muussa muodossa kuin sivuliikkeenä.
            
         
         
            
            
               3.Vastaanottavien jäsenvaltioiden on perustettava arvionsa siitä, kuinka suuri rahanpesun ja terrorismin rahoituksen riski tällaisten toimipaikkojen toimintaan liittyy, direktiivin (EU) 2015/849 6 artiklan 1 kohdan ja 7 artiklan 1 kohdan nojalla tehtyjen riskiarvioiden havaintoihin, tämän asetuksen 3 artiklan 2 kohtaan, jos sitä sovelletaan, ja muihin saatavillaan oleviin uskottaviin ja luotettaviin lähteisiin.
            
            
            
               7 artikla 
            
            
               Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 7.5.2018
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).
               
               
                  
                     (2)
                  
                        Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).
               
               
                  
                     (3)
                  
                        Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
               
               
                  
                     (4)
                  
                        EYVL L 141, 5.6.2015, s. 73.
               
               
                  
                     (5)
                  
                        Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).
               
               
                  
                     (6)
                  
                        Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).
               
               
                  
                     (7)
                  
                        Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
               
               
                  
                     (8)
                  
                        Euroopan parlamentin ja neuvoston direktiivi 2009/110/EY, annettu 16 päivänä syyskuuta 2009, sähköisen rahan liikkeeseenlaskijalaitosten liiketoiminnan aloittamisesta, harjoittamisesta ja toiminnan vakauden valvonnasta, direktiivien 2005/60/EY ja 2006/48/EY muuttamisesta sekä direktiivin 2000/46/EY kumoamisesta (EUVL L 267, 10.10.2009, s. 7).
               
               
                  
                     (9)
                  
                        Euroopan parlamentin ja neuvoston direktiivi 2007/64/EY, annettu 13 päivänä marraskuuta 2007, maksupalveluista sisämarkkinoilla, direktiivien 97/7/EY, 2002/65/EY, 2005/60/EY ja 2006/48/EY muuttamisesta ja direktiivin 97/5/EY kumoamisesta (EUVL L 319, 5.12.2007, s. 1)